b'\n_START_ARTICLE_\nRemisija (medicina)\n_START_PARAGRAPH_\nRemis\xc3\xadja ali zazdravitev v medicini pomeni za\xc4\x8dasno izbolj\xc5\xa1anje zdravstvenega stanja. Pogosto se izraz uporablja pri opisu poteka kroni\xc4\x8dnih bolezni, kot so epilepsija, kroni\xc4\x8dna vnetna \xc4\x8drevesna bolezen, revmati\xc4\x8dne bolezni in rak._NEWLINE_Merila za opredelitev remisije so razli\xc4\x8dna pri razli\xc4\x8dnih boleznih, pri nekaterih \xc5\xa1e kriteriji niso standardizirani. Prav tako obstajajo razli\xc4\x8dne stopnje remisije, zlasti v onkologiji, na primer popolna remisija, delna remisija (ter stabilna bolezen, \xc4\x8de ne pride ne do poslab\xc5\xa1anja in ne do izbolj\xc5\xa1anja, ter napredujo\xc4\x8da bolezen pri poslab\xc5\xa1anju zdravstvenega stanja).'